Restricții drastice în Scoția. Cel mai mare oraș al țării intră în lockdown vineri, la ora 18:00.
Scoţia trece la cel mai ridicat nivel de restricţii de vineri, ora 18:00. 11 regiuni ale ţării sunt vizate de restricţiile care se vor aplica pentru trei săptămâni. Nici Glasgow, cel mai mare oraş al ţării, nu scapă de lockdown. Scoţia a raportat 1.248 de cazuri de infectare în 24 de ore. Bilanţul decelor cauzate de Covid-19 a trecut de 5.000 în Scoţia.
Scoţia se închide pentru cel puţin trei săptămâni. 11 regiuni ale ţării, printre care şi Glasgow, trec de vineri la nivelul 4, cel mai sever când vine vorba de restricţii.Barurile şi restaurantele se închid, la fel şi magazinele care nu sunt esenţiale. Nici sălile de sport nu scapă, iar oamenii nu vor mai putea umbla în voie pe străzi.Vizitele vor fi interzise, iar persoanele care locuiesc în case diferite se vor putea întâlni doar în locuri publice, în grupuri de cel mult şase persoane şi cu respectarea distanţării fizice.În plus, oamenii trebuie să evite să părăsească regiunile vizate de restricţii dacă nu au un motiv foarte bun. În caz contrar, riscă chiar să fie arestaţi. Şcolile rămân însă deschise, aşa cum se întâmplă şi în alte ţări europene intrate în lockdown. "Presiunea asupra spitalelor din aceste zone şi asupra celor care lucrează în ele este deja ridicată şi, din cauza presiunii suplimentare pe care săptămânile următoare o pot aduce, ar putea deveni cu uşurinţă prea mare. Şi, în plus, la aceste niveluri, nu am avea flexibilitatea de care avem nevoie pentru a uşura restricţiile până de Crăciun, ceea ce, la fel ca celelalte naţiuni din Marea Britanie, vrem cu disperare să facem.", a spus Nicola Sturgeon, prim-ministrul Scoţiei.